Leoniden

D'Leonide sinn e Stäreschnäizestroum, deen am November ze gesinn ass. De Radiant läit am Stärebild vum Léiw, ongeféier 10° nordëstlech vum Stär Regulus. Säin Urspronk ass de Koméit Tempel-Tuttle, deen op senger Ëmlafbunn ronderëm d'Sonn vill Brochstécker, d'Meteoroiden hannerléisst. Wann eis Äerdbunn sou eng Wollek vu Brochdeeler kräizt, da geroden déi an d'Atmosphär, a se verglousen. Si kënnen dann als Stäreschnäize gesi ginn.

Den Aktivitéitsmaximum ass an der Nuecht vum 17. op den 18. November z'observéieren. D'Stäreschnäize sinn dobäi mat enger geozentrescher Vitess vun zirka  71 km/s ganz séier. Fréier war de Leonidestroum méi aktiv wéi haut, an der Tëschenzäit huet d'Wollek mat de Brochstécker sech scho vill ofgebaut a wäit verspreet, woufir de Stroum an der Reegel e schwaachen opfällege Maximum opweist.

All 33 Joer kann et awer zu engem besonneschem Spektakel kommen: Wann d'Äerd d'Ëmlafbunn vum Koméit Tempel-Tuttle kräizt, kuerz nodeem deen dat bannentzegt Sonnesystem duerchlaf huet, ass d'Zuel vun de siichtbare Leoniden-Meteore besonnesch grouss. Et kënnt dann zu engem Meteorstuerm mat villen dausend Meteore pro Stonn, wéi et beispillsweis am Joer 1966 an 1999 de Fall war.

 Literatur 
 Bild der Wissenschaft: 1. November 1998: 1799, 1833, 1867 … – ein Rätsel wird gelöst.: Sebastian Jutzi: Artikel im Onlineangebot von Bild der Wissenschaft
 Deutschsprachiges Infoportal
 Hans -Ulrich Keller: Kosmos Himmelsjahr 2008, Franckh-Kosmos Verlags-GmbH & Co. KG. Stuttgart 2007. ISBN 978-3-440-11021-8

 Kuckt och 

 Meteorstréim

 Um Spaweck 

 Infoportal Leoniden

Kategorie:Meteorstréim
Kategorie:Stärebild Leo